CELEX: 62018TA0561
Language: sk
Date: 2021-05-05 00:00:00
Title: Vec T-561/18: Rozsudok Všeobecného súdu z 5. mája 2021 – ITD a Danske Fragtmænd/Komisia („Štátna pomoc – Odvetvie poštových služieb – Náhrada za poskytovanie univerzálnej služby – Rozhodnutie o nevznesení námietok – Výpočet náhrady – Metodika výpočtu čistých nákladov, ktorým sa možno vyhnúť – Zohľadnenie pripísateľných nehmotných výhod univerzálnej služby – Využitie finančných prostriedkov poskytnutých ako náhrada – Verejná záruka za vyplatenie odstupného v prípade úpadku – Oslobodenie od DPH pri určitých plneniach uskutočňovaných poskytovateľom univerzálnej služby – Účtovný rozpis nákladov spoločných pre činnosti, ktoré sa týkajú univerzálnej služby, a činnosti, ktoré s ňou nesúvisia – Kapitálový vklad verejnej obchodnej spoločnosti na predídenie úpadku jej dcérskej spoločnosti – Sťažnosť konkurenta – Rozhodnutie, ktorým sa na konci fázy predbežného preskúmania konštatuje neexistencia štátnej pomoci – Existujúca pomoc – Pravidelné poskytovanie výhod – Pripísateľnosť štátu – Test súkromného investora“)

21.6.2021   
            
            
               SK
            
            
               Úradný vestník Európskej únie
            
            
               C 242/19
            
         
      Rozsudok Všeobecného súdu z 5. mája 2021 – ITD a Danske Fragtmænd/Komisia
      (Vec T-561/18) (1)
      
      („Štátna pomoc - Odvetvie poštových služieb - Náhrada za poskytovanie univerzálnej služby - Rozhodnutie o nevznesení námietok - Výpočet náhrady - Metodika výpočtu čistých nákladov, ktorým sa možno vyhnúť - Zohľadnenie pripísateľných nehmotných výhod univerzálnej služby - Využitie finančných prostriedkov poskytnutých ako náhrada - Verejná záruka za vyplatenie odstupného v prípade úpadku - Oslobodenie od DPH pri určitých plneniach uskutočňovaných poskytovateľom univerzálnej služby - Účtovný rozpis nákladov spoločných pre činnosti, ktoré sa týkajú univerzálnej služby, a činnosti, ktoré s ňou nesúvisia - Kapitálový vklad verejnej obchodnej spoločnosti na predídenie úpadku jej dcérskej spoločnosti - Sťažnosť konkurenta - Rozhodnutie, ktorým sa na konci fázy predbežného preskúmania konštatuje neexistencia štátnej pomoci - Existujúca pomoc - Pravidelné poskytovanie výhod - Pripísateľnosť štátu - Test súkromného investora“)
      (2021/C 242/25)
      Jazyk konania: angličtina
      
         Účastníci konania
      
      
         Žalobkyne: ITD, Brancheorganisation for den danske vejgodstransport A/S (Padborg, Dánsko), Danske Fragtmænd A/S (Åbyhøj, Dánsko) (v zastúpení: L. Sandberg-Mørch, advokátka)
      
         Žalovaná: Európska komisia (v zastúpení: K. Blanck a D. Recchia, splnomocnené zástupkyne)
      
         Vedľajší účastníci, ktorí v konaní podporujú žalobkyne: Jørgen Jensen Distribution A/S (Ikast, Dánsko) (v zastúpení: L. Sandberg-Mørch a M. Honoré, advokáti), Dansk Distribution A/S (Karlslunde, Dánsko) (v zastúpení: L. Sandberg-Mørch a J. Buendía Sierra, advokáti)
      
         Vedľajší účastník, ktorý v konaní podporuje žalovanú: Dánske kráľovstvo (v zastúpení: J. Nymann-Lindegren a M. Wolff, splnomocnení zástupcovia, za právnej pomoci R. Holdgaard, advokát)
      
         Predmet veci
      
      Žaloba na základe článku 263 ZFEÚ na zrušenie rozhodnutia Komisie C(2018) 3169 final z 28. mája 2018 vo veci štátnej pomoci SA.47707 (2018/N) – Štátne náhrady poskytnuté spoločnosti PostNord za poskytovanie univerzálnej poštovej služby – Dánsko
      
         Výrok rozsudku
      
      
                  1.
               
               
                  Rozhodnutie Komisie C(2018) 3169 final z 28. mája 2018 vo veci štátnej pomoci SA.47707 (2018/N) – Štátne náhrady poskytnuté spoločnosti PostNord za poskytovanie univerzálnej poštovej služby – Dánsko sa zrušuje v rozsahu, v akom sa v ňom na konci fázy predbežného preskúmania konštatuje, že jednak oslobodenie od dane z pridanej hodnoty (DPH) zavedené správnym rozhodnutím č. 1306/90 a správnym nariadením F 6742/90 vydaným dánskymi daňovými úradmi a jednak zvýšenie základného imania o jednu miliardu dánskych korún (DKK) poskytnuté spoločnosťou PostNord AB v prospech spoločnosti Post Danmark A/S 23. februára 2017, nepredstavujú štátnu pomoc.
               
            
                  2.
               
               
                  Žaloba sa vo zvyšnom rozsahu zamieta.
               
            
                  3.
               
               
                  Spoločnosti ITD, Brancheorganisation for den danske vejgodstransport A/S a Danske Fragtmænd A/S znášajú polovicu svojich vlastných trov konania, pričom zvyšnú časť ich trov konania znáša Európska komisia.
               
            
                  4.
               
               
                  Komisia, Dánske kráľovstvo, Jørgen Jensen Distribution A/S a Dansk Distribution A/S znášajú svoje vlastné trovy konania.
               
            
         (1)  Ú. v. EÚ C 427, 26.11.2018.